**Абитуриентите плащат сами здравните си вноски**

Абитуриенти, завършвате скоро средното си образование и НАП напомня за вашите здравноосигурителни задължения!

От началото на юли до момента на започване на работа или до стартиране на редовно обучение в университет трябва сами да внасяте здравните си осигуровки.

***Какво трябва да направите?***

👉 Подавате в НАП Декларация образец 7 (за възникване на задължение за внасяне на здравноосигурителните вноски).

👉 Заплащате вноските за месеците от юли до започването на обучението Ви като студент.

***Какъв е размерът на месечната вноска?***

Към момента е 37,32 лв. (м. май 2024 г.). Преди да платите, проверете тук: [актуалния размер](https://nra.bg/wps/portal/nra/osiguryavane/zdravno-osiguryavane/bezrabotni) или в [здравноосигурителния калкулатор](https://portal.nra.bg/details/health-calculator-2) .

***Кога се прави вноската?***

До 25-то число на следващия месец (до 25 август трябва да декларирате и платите сами здравните си вноски за юли 2024 година).

***Къде?***

👉 в офис на приходната агенция

👉 по пощата с обратна разписка

👉 през портала с е-услуги на НАП чрез ПИК\*: <https://portal.nra.bg/>

* [подаване](https://portal.nra.bg/details/dec7)
* [плащане](https://portal.nra.bg/details/liabilities-payment)

***Важно❗️***

Повече от три неплатени вноски за последните три години водят до прекъсване на здравните права и до спрян достъп до безплатни здравни услуги, осигурени от Националната здравноосигурителна каса.

За просрочените вноски се начислява законова лихва.

***За приетите в университет в чужбина.***

В случай че ще бъдете студент в чужбина, следва да представите в офис на НАП документ, удостоверяващ обучението Ви зад граница. В противен случай, ще бъдат прекъснати здравноосигурителните Ви права.

Ако ще бъдете студент задочно обучение, трябва сами да плащате здравните си вноски.

***Какво е ПИК\*?***

ПИК е персонален идентификационен код, който получавате безплатно във всеки офис на НАП. С него ще можете да подавате декларациите си, да проверявате осигурителния си статус, да заплащате задълженията си и много други.

***Повече прочетете тук:***

👉 [Абитуриенти – здравни осигуровки](https://nra.bg/wps/portal/nra/actualno/abiturienti-plashtat-zdravnite-si-osigurovki-prez-letnite-meseci?fbclid=IwAR2v5pNOabFAMa3H9fnFXphfWXPK02Ap7D-ADnxINVVLwHOCQ0PtiBzZ21c)

👉 [Попълване и подаване на Декларация образец 7](https://nra.bg/wps/portal/nra/uslugi/deklarirane-na-zravno-osigurqvane-za-sobstvena-smetka-obrazec-7) и [образец на формуляра](https://nra.bg/wps/portal/nra/documents/insurance/naredba.13/1ecfced0-e85d-4ef3-a9ca-aeb0821743ee)

👉[Справка за дължими здравноосигурителни вноски и лихвите към тях](https://portal.nra.bg/details/health-calculator-2)

👉 Проверка на [здравноосигурителния статус](https://portal.nra.bg/details/health-insu-status)

***НАП в социалните медии***

[Facebook](https://www.facebook.com/NationalRevenueAgency/)

[Twitter](https://twitter.com/NRA_BG)

[LinkedIn](https://www.linkedin.com/company/national-revenue-agency-of-the-republic-of-bulgaria-official-page/)

[YouTube](https://www.youtube.com/@nrachannel2574)